《虎跑泉》
宋代·杨端叔

苍髯白甲深山龙，山门高高龙所宫。青苔夭矫绝可喜，满地狼籍抛顽铜。

于菟殷勤水供养，道人回施无尽藏。匏樽一滴到陶泓，滩声浩浩西山涨。

作者简介：杨端叔，字子正，江阴（今属江苏）人。宁宗嘉定十年（一二一七）进士。官终江东宪干。著有《自嬉集》，已佚。事见明嘉靖《江阴县志》卷一四、一七。今录诗二首。